### Beslutning

Udvalget drøftede om maj-mødet kunne afholdes den 12 eller 13 maj.

### Sagsfremstilling

Drøftelse af flytning af udvalgsmødet i maj fra torsdag den 8. maj til onsdag den 14. maj.

Opfølgning på status for overløbs-samarbejdet mellem Kalundborg Forsyning og Kalundborg Kommune

Regnvandsbetingede udløb og overløb til bl.a. vandløb, belaster vandmiljøet. På den baggrund besluttede udvalget, at der skal udarbejdes
1. en oversigt over samtlige kendte udløb med spildevand og blandet regnvand og spildevand, som viser hvilke der formodes at udlede mest til vores omkringliggende dræn, søer, vandløb og kystvande.
2. et forslag til en tidsplan for, hvornår Kalundborg Forsyning skal have gennemgået disse udløb og taget initiativer til minimering af udledningerne ved bl.a. overløb. Tidsplanen skal tage hensyn til de udløb der formodes at udlede mest, så disse prioriteres først.

Udvalget har bedt om en opfølgning på status for udvalgets beslutning samt på orienteringen på Teknik- og Miljøudvalgets møde d. 7. marts 2024.

Status
Kalundborg Forsyning og Kalundborg Kommune igangsatte i 2024 et samarbejde for kunne levere et svar på TMU’s ønske om initiativer på overløbsområdet.

Vi er kommet et godt stykke vej med at skabe et overblik over samtlige kendte overløbspunkter i [adresse] ledningsnet, men det videre arbejde med at udarbejde tidsplan og initiativer til minimering af udledningerne har af forskellige personalerelaterede årsager stået stille i løbet af efteråret og vinteren.

Nu er der atter fremdrift i arbejdet og aftalt møder mellem forsyningen og kommunens administration hhv. den 19.2. og den 24. 2., hvor planen er at drøfte og aftale, hvilke overløb, der skal minimeres/lukkes, og hvad der skal til for, at det kan ske.

[adresse] og Kalundborg Kommunes administration vil på de kommende TMU-møder orientere om fremdriften i ovenstående arbejde

Kalundborg Kommunes årsrapport Klima 2024
Kommunalbestyrelsen vedtog den 21. juni 2023 Kalundborg 2050, en strategisk klimaplan, der forpligter kommunen til at støtte de nationale klimamål om 70 % reduktion af drivhusgasudledning inden 2030 og klimaneutralitet i 2050. I systematikken til [adresse] har kommunen forpligtiget sig til at følge op på handlingsplanen hvert år.

Administrationens evaluering af handlinger og anbefalinger til videre arbejde fremlægges på næste møde i Teknik- og Miljøudvalget.